DA Den Europæiske Unions Tidende C 230/11

Meddelelse fra EFTA-Tilsynsmyndigheden i henhold til artikel 4, stk. 1, litra a), i den retsakt, der er omhandlet i punkt 64a i bilag XIII til EØS-aftalen (Rådets forordning (EØF) nr. 2408/92 om EF-luftfartsselskabers adgang til luftruter inden for Fællesskabet)

Indførelse af nye forpligtelser til offentlig tjeneste, hvad angår ruteflyvning (helikopter) mellem Værøy og Bodø t/r

2010/C 230/05

1. INDLEDNING

I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet (1) har Norge besluttet at indføre forpligtelser til offentlig tjeneste pr. 1. august 2011 for så vidt angår ruteflyvning på følgende rute:

1) Værøy-Bodø t/r.

2. FORPLIGTELSERNE TIL OFFENTLIG TJENESTE OMFATTER FØLGENDE SPECIFIKATIONER FOR RUTEN VÆRØY-BODØ T/R.

2.1. Hyppighed, pladskapacitet, ruteføring og fartplaner

Generelle krav:

— Kravene gælder hele året.

— Antallet af udbudte pladser justeres efter de regler, der er fastsat af Samferdselsdepartementet, jf. bilag A til denne meddelelse.

— Der skal tages hensyn til det offentlige lufttransportbehov.

Hyppighed:

— Mindst to daglige returflyvninger mandag — fredag og én daglig returflyvning lørdag — søndag.

Pladskapacitet:

— Der skal ugentligt tilbydes mindst 180 pladser i begge retninger.

Ruteføring:

De pligtige flyvninger skal være uden mellemlanding.

Tidsplan:

Følgende gælder for de pligtige flyvninger mandag — fredag (tiderne er angivet i lokal tid):

— Mindst 5 timer og 30 minutter mellem første ankomst til Bodø og sidste afgang fra Bodø.

2.2. Flykategori

På de pligtige flyvninger skal der anvendes en helikopter godkendt til mindst 15 passagerer.

2.3. Tekniske og driftsmæssige betingelser

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene. Yderligere oplysninger fås ved henvendelse til:

Luftfartstilsynet (Civil Aviation Authority) P.O. Box 243 8001 Bodø NORWAY Tlf. +47 75585000

2.4. Priser

Den højeste basispris for en fuldt fleksibel enkeltbillet (maksimumspris) må i det driftsår, der starter den 1. august 2011, ikke overstige følgende beløb i NOK:

Værøy-Bodø 827,-

For hvert efterfølgende driftsår skal maksimumspriserne reguleres den 1. august i overensstemmelse med forbrugerprisindekset for den tolvmåneders periode, der slutter den 15. juni samme år, som dette offentliggøres af Norges statistiske kontor (http://www.ssb.no).

Luftfartsselskabet skal udbyde billetter gennem mindst én salgskanal, som tilhører selskabet. Luftfartsselskabet er forpligtet til at udbyde billetter til en pris, der ikke overstiger maksimumsprisen, gennem alle de salgskanaler, der tilhører luftfartsselskabet.

Maksimumsprisen gælder også for billetter, der tilbydes af andre selskaber, der opererer inden for flykoncernen. Flyselskabet er ansvarligt for disse selskabers overholdelse af maksimumprisen.

Maksimumsprisen skal omfatte alle afgifter og gebyrer til myndighederne samt alle andre tillæg, som flyselskabet beregner sig ved udstedelse af billetterne.

Luftfartsselskabet skal overholde de til enhver tid gældende aftaler om indenrigsflyvning og skal tilbyde alle rabatter, som indgår i disse aftaler.

Luftfartsselskabet skal udbyde billetter gennem et edb-reservationssystem.

3. SUPPLERENDE BETINGELSER EFTER EN UDBUDSPROCEDURE

Efter en udbudsprocedure, der begrænser adgangen til ruterne til et enkelt luftfartsselskab, gælder følgende supplerende betingelser:

Priser:

— Alle tilslutningsbilletter til og fra andre flyruter skal tilbydes på lige vilkår for alle luftfartsselskaber. Tilslutningsbillet til og fra andre flyruter, som beflyves af tilbudsgiver, er undtaget fra denne bestemmelse, forudsat at billetprisen udgør højst 40 % af den fuldt fleksible billetpris.

— Der kan hverken optjenes eller indløses bonuspoint fra bonusordninger.

— Der ydes sociale rabatter efter de retningslinjer, der er fastsat i bilag B til denne meddelelse.

Transferbetingelser:

— Alle betingelser, der stilles af luftfartsselskabet i forbindelse med transfer af passagerer til eller fra andre luftfartsselskabers ruter, herunder tilslutningstider og ved check-in af billetter og bagage, skal være objektive og ikke-diskriminerende.

4. ERSTATNING OG OPHÆVELSE AF TIDLIGERE FORPLIGTELSER TIL OFFENTLIG TJENESTE

Disse forpligtelser til offentlig tjeneste erstatter de tidligere forpligtelser offentliggjort i Den Europæiske Unions Tidende C 138 og i EØS-tillægget nr. S 31 af 5. juni 2008 vedrørende ruteflyvning mellem Værøy og Bodø t/r.

5. INFORMATION

Yderligere oplysninger kan fås hos:

Samferdselsdepartementet P.O. Box 8010 Dep 0030 Oslo NORWAY Tlf. +47 22248353 Fax +47 22245609

(1) Forordning (EØF) nr. 2408/92 af 23. juli 1992 er erstattet af forordning (EF) nr. 1008/2008 af 24. september 2008. Forordning (EF) nr. 1008/2008 indgår ikke i EØS-aftalen. Retsgrundlaget for dette udbud er derfor Rådets forordning (EØF) nr. 2408/92, der er gældende som en norsk forordning.

Tillæg A KAPACITETSJUSTERINGSKLAUSUL 1. Formål med kapacitetsjusteringsklausulen Formålet med kapacitetsjusteringsklausulen er at sikre, at operatørens pladskapacitet/udbud af pladser tilpasses ændringer i markedsbehovet. Hvis der sker en markant stigning i passagertallet, og det overstiger de nedenfor specificerede grænser for andelen af solgte pladser på et hvilket som helst tidspunkt (belægningsprocenten), skal operatøren øge antallet af udbudte pladser. På samme måde kan operatøren reducere antallet af tilbudte pladser, hvis der sker et markant fald i passagertallet. Se nærmere i punkt 3. 2. Perioder, hvor belægningsprocenten skal måles Belægningsprocenten undersøges og fastsættes i perioderne fra 1. januar til 30. juni (inkl.) og fra 1. august til 30. november (inkl.). 3. Betingelser for at ændre kapaciteten/antal udbudte pladser 3.1. Betingelser for at øge kapaciteten 3.1.1. Kapaciteten/pladsudbuddet skal øges, når den gennemsnitlige belægningsprocent på de enkelte ruter, som er omfattet af forpligtelsen til offentlig tjeneste, er over 70 %. Hvis den gennemsnitlige belægningsprocent på ovennævnte ruter overstiger 70 % i en af perioderne, der omtales i afsnit 2, skal operatøren øge kapaciteten/pladsudbuddet med mindst 10 % på disse ruter, senest fra starten af næste IATA-sæson. Kapaciteten/pladsudbuddet skal øges, så den gennemsnitlige belægningsprocent ikke overstiger 70 %. 3.1.2. Når kapaciteten/pladsudbuddet øges i henhold til ovenstående, kan den nye kapacitet, såfremt operatøren ønsker det, udføres med luftfartøj med mindre pladskapacitet end angivet i det oprindelige udbud. 3.2. Betingelser for at reducere kapaciteten 3.2.1. Kapaciteten/pladsudbuddet kan reduceres, når den gennemsnitlige belægningsprocent på de enkelte ruter, som forpligtelsen til offentlig tjeneste dækker, er under 35 %. Hvis den gennemsnitlige belægningsprocent på ovennævnte ruter ligger under 35 % i en af perioderne i punkt 2, kan luftfartsselskabet reducere kapaciteten/pladsudbuddet med højst 25 % på disse ruter fra første dag efter ovennævnte perioders udløb. 3.2.2. På ruter med over to daglige flyvninger i hver retning skal en reduktion af kapaciteten i overensstemmelse med 3.2.1. ske ved at begrænse antallet af ruter. Eneste undtagelse herfra er, hvis operatøren anvender fly med større pladskapacitet end det minimum, der er angivet i den pålagte forpligtelse til offentlig tjeneste. Operatøren kan så anvende mindre fly, men ikke med mindre pladskapacitet end det minimum, der er angivet i den pålagte forpligtelse til offentlig tjeneste. 3.2.3. På ruter med kun en eller to daglige flyvninger i hver retning kan en reduktion af antallet af tilbudte pladser kun ske ved anvendelse af fly med mindre pladskapacitet end angivet i den pålagte forpligtelse til offentlig tjeneste 4. Procedurer for ændringer i kapaciteten 4.1. Norges Samferdselsdepartement er ansvarligt for godkendelsen af luftfartsselskabets forslag til fartplaner, herunder ændringer i kapaciteten/antallet af tilbudte pladser. Der henvises til Norges Samferdselsdepartements cirkulære N-3/2005, som er vedlagt udbudsmaterialet. 4.2. Hvis kapaciteten/pladsudbuddet reduceres i henhold til 3.2., skal et forslag til en ny fartplan rundsendes til de berørte fylkeskommuner, som skal have tilstrækkelig tid til at afgive en udtalelse, inden ændringen træder i kraft. Hvis den foreslåede nye fartplan omfatter ændringer, som strider mod ethvert andet krav end antallet af flyvninger og pladskapaciteten, jf. forpligtelsen til offentlig tjeneste, skal den nye fartplan forelægges for Samferdselsdepartementet til godkendelse. 4.3. Hvis kapaciteten/antallet af tilbudte pladser skal øges i henhold til 3.1., skal der indgås en fartplansaftale om den nye kapacitet/det nye antal udbudte sæder mellem operatøren og den eller de berørte fylkeskommuner i dets (deres) egenskab af relevant administrativ enhed. 4.4. Hvis der skal tilbydes en ny kapacitet/et nyt antal pladser i overensstemmelse med 3.1., og der ikke kan opnås enighed mellem operatøren og den eller de berørte fylkeskommuner som relevant administrativ enhed, jf. 4.3., kan operatøren anmode om Samferdselsdepartementets godkendelse i henhold til 4.1. af en ny fartplan for den nye kapacitet/det nye antal udbudte pladser. Dette betyder ikke, at operatøren kan anmode om godkendelse af en fartplan, der ikke medfører den krævede forøgelse af kapaciteten. Der skal være vægtige årsager til, at samferdselsdepartementet godkender forslag, der adskiller sig fra de betingelser, som den eller de berørte fylkeskommuner har tilsluttet sig. 5. Uændret økonomisk kompensation ved ændring af kapaciteten 5.1. Operatørens økonomiske kompensation forbliver uændret, når produktionen øges i henhold til 3.1. 5.2. Den økonomiske kompensation til operatøren forbliver uændret, når kapaciteten reduceres i henhold til 3.2.